NÁRODNÁ	RADA	SLOVENSKEJ	REPUBLIKY
IV. volebné obdobie

číslo  uznesenia
U Z N E S E N I E
N Á R O D N E J   R A D Y   S L O V E N S K E J   R E P U B L I K Y

z ................. 2007

k návrhu na ratifikáciu Dohovoru o počítačovej kriminalite z 23. novembra 2001 Slovenskou republikou (tlač číslo) 

	Národná rada Slovenskej republiky
	
podľa článku 86 písm. d) Ústavy Slovenskej republiky

po prerokovaní návrhu na vyslovenie súhlasu Národnej rady Slovenskej republiky s Dohovorom o počítačovej kriminalite z 23. novembra 2001 (tlač číslo) 

vyslovuje súhlas 

s Dohovorom o počítačovej kriminalite z 23. novembra 2001 s uplatnením nasledujúcich vyhlásení a výhrady Slovenskej republiky: 

„a) V súlade s článkom 24 odsek 7 písm. a) Slovenská republika vyhlasuje, že orgánom príslušným na zasielanie a prijímanie žiadostí o vydanie je Ministerstvo spravodlivosti Slovenskej republiky (Župné námestie 13, 813 11 Bratislava). Orgánom príslušným na prijatie žiadosti o predbežnú väzbu je príslušný prokurátor krajskej prokuratúry a  Ministerstvo spravodlivosti Slovenskej republiky. Orgánom príslušným na zaslanie žiadosti o predbežnú väzbu je Ministerstvo spravodlivosti Slovenskej republiky a súd príslušný na vydanie medzinárodného zatýkacieho rozkazu. 
b) V súlade s článkom 27 ods. 2 písm. a) Slovenská republika vyhlasuje, že ústredným orgánom zodpovedným za prijímanie žiadostí o právnu pomoc je Ministerstvo spravodlivosti Slovenskej republiky (Župné námestie 13, 813 11 Bratislava). Ústredným orgánom zodpovedným za zasielanie žiadostí o právnu pomoc je v štádiu pred podaním obžaloby Generálna prokuratúra Slovenskej republiky (Štúrova 2, 812 85 Bratislava) a v štádiu po podaní obžaloby Ministerstvo spravodlivosti Slovenskej republiky.“
c) Slovenská republika oznamuje, že kontaktným miestom na účely článku 35 dohovoru je Prezídium policajného zboru, Úrad medzinárodnej policajnej spolupráce, Národná ústredňa Interpol Bratislava (Vajnorská 25, 812 72 Bratislava).
d) Slovenská republika si v súlade s článkom 42  a článkom 29 ods. 4 dohovoru vyhradzuje právo odmietnuť vykonanie žiadosti o uchovanie údajov v prípadoch, v ktorých má dôvody domnievať sa, že v čase sprístupnenia nie je možné splniť podmienku obojstrannej trestnosti.“